*Slika na kojoj se prikazuje tekst, isječak crteža

Opis je automatski generiran* **PRIJEDLOG**

REPUBLIKA HRVATSKA

VUKOVARSKO-SRIJEMSKA ŽUPANIJA

****

**OPĆINA TOVARNIK**

**OPĆINSKO VIJEĆE**

KLASA: 024-08/22-01/

URBROJ: 2196-28-03-22-1

Tovarnik, 23.06.2022.

Na temelju članka104. Zakona o komunalnom gospodarstvu (Narodne novine 68/18, 110/18,32/20) i članka 31. Statuta Općine Tovarnik („Službeni vjesnik“ Vukovarsko-srijemske županije broj 3/22), Općinsko vijeće Općine Tovarnik na svojoj 10. sjednici održanoj 27. 06. 2022. donosi:

**ODLUKU O IZMJENEMA I DOPUNAMA ODLUKE O KOMUNALNIM DJELATNOSTIMA NA PODRUČJU OPĆINE TOVARNIK**

**Članak 1.**

**U Odluci o komunalnim djelatnostima na području Općine Tovarni („Službeni vjesnik“ Vukovarsko-srijemske županije br. 9 /19 ) u č**lanku 5. stavku 1. briše se točka 3.

*( obrazloženje prijedloga : Točkom 3. je usluga čišćenje septičkih i sabirnih jama- proglašena komunalnom djelatnošću, međutim čišćenje septičkih i sabirnih jama je prema Zakonu o vodnim uslugama ( NN 66/19 )* ***javna vodna usluga*** *koju prema članku 11. istog Zakona mogu obavljati samo javni isporučitelji vodnih usluga. Tako da nema potrebe da se ovom Odlukom uređuje nešto što je već zakonom uređeno, te se predlaže brisanje ove točke )*

**Članak 2.**

Članak 6. mijenja se i glasi:

„Komunalne djelatnosti na području Općine Tovarnik mogu obavljati:

1. komunalni pogon Općine Tovarnik *( obrazloženje prijedloga : umjesto komunalni djelatnici, ispravna terminologija je komunalni pogon )*
2. pravna i fizička osoba na temelju ugovora o koncesiji
3. pravne ili fizičke osobe na temelju pisanog ugovora o povjeravanju obavljanja komunalnih djelatnosti. „

**Članak 3.**

Članak 7. mijenja se i glasi:

Pravne i fizičke osobe na temelju ugovora o koncesiji, mogu obavljati komunalnu djelatnost vezanu za obavljanje dimnjačarskih poslova. *( obrazloženje prijedloga: ovdje se brišu septičke i sabirne jame iz već naprijed obrazloženog razloga )*

**Članak 4.**

Članak 8. mijenja se i glasi:

„Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Općine Tovarnik sljedeće komunalne djelatnosti:

1. održavanje nerazvrstanih cesta
2. održavanje javne rasvjete
3. deratizacija i dezinsekcija
4. veterinarsko-higijeničarski poslovi
5. usluge ukopa

Ostale komunalne djelatnosti navedene u ovoj Odluci, obavlja komunalni pogon Općine Tovarnik.“ *( obrazloženje prijedloga: izmjena terminologije i to kao naprijed, umjesto komunalni djelatnici-komunalni pogon, te se u Odluci ispravlja greška – bila su dva članka .8, tako da su odredbe iz ta dva članak stavljene samo u jedan članak 8. )*

**Članak 5.**

Ova Odluka stupa na snagu osmi dan od dana objave u „Službenom vjesniku“ Vukovarsko-srijemske županije.

PREDLAGATELJ

Anđelko Dobročinac, općinski načelnik